cyanic-selkie/wikianc huggingface dataset:
Sundkilen
Innerst i Sundkilen ligger Kviteseidbyen, kommunesenteret i Kviteseid kommune. Kviteseidbyen vokste frem i forbindelse med åpningen av Telemarkskanalen i 1892. Ytterst i Sundkilen ligger Kvitsund Gymnas, en videregående internatskole eiet av Norsk Luthersk Misjonssamband
I sundet mellom Sundkilen og Kviteseidvatnet ligger Svånaugsteinen. Trollkona Svånaug mislikte byggingen av steinkirken (Kviteseid gamle kirke) ute ved fjorden, og kastet steinen for å ødelegge kirken. Steinen nådde ikke frem, men ble liggende i sundet.
Sundkilen er et forholdsvis grunt vann. Temperaturen i vannet sommerstid blir ofte høy, og badesesongen er lang. Det er lagt til rette for badende i Kviteseidbyen med egen badebrygge med stupetårn. Sundkilen er kjent som et godt fiskevann. Her finnes ørret, røye, sik, åbbor og ål.
Sundkilen fryser normalt til noen uker før jul, og isen ligger gjerne langt ut i april. Selv i milde vintre legger det seg solid is på Sundkilen. Det er lange tradisjoner for travkjøring på Sundkilenisen. Midt på 1800-tallet startet organisert travkjøring i forbindelse med Kviteseidmarken. Med enkelte års opphold er tradisjonen holdt ved like frem til i dag. Travkjøringen samler i dag 25-30 hester til kappestrid under den årlige Kviteseidmarken i februar.
Cerautola
Cerautola er en slekt av dagsommerfugler som hører til underfamilien Poritiinae i den artsrike familien glansvinger (Lycaenidae).
Utseende
Middelsstore dagsommerfugler, store til Lycaenidae å være. Forvingene er litt sigdformede. Hannene er mer eller mindre metallisk blå på oversiden, hunnene brune. Undersiden er lys med brune streker. Larvene er lyst gråbrune, med lange, stive hår. De kan minne om børstespinnere (Lymantriinae).
Levevis
Larvene lever av blågrønnbakterier, alger, lav og annet organisk materiale som de skraper av trestammer. De ser ut til alltid å leve i nærheten av kolonier av maur i slekten Crematogaster. Maurene holder larvenes fiender borte, men det ser ikke ut til at larvene gir noe til maurene, og maurene vil ikke aktivt forsvare dem, i motsetning til bladlus og larver som skiller ut søte stoffer som maurene liker. Det er sannsynlig at de stive hårene gir larvene et vern mot å bli angrepet av maurene – puppen har også stive hår. De voksne sommerfuglene holder seg mest oppe i trekronene, der hannene utfører et slags fluktspill om morgenen. De metalliske fargene kommer da til sin rett. Disse sommerfuglene lever i skog.
Utbredelse
Slekten er utbredt i Vest- og Sentral-Afrika.
Systematisk inndeling
Artene ble tidligere regnet til slekten Epitola.
Miltsjo Mantsjevski
Miltsjo Mantsjevski (makedonsk:, ofte kreditert som Milcho Manchevski, født 18. oktober 1959 i Skopje) er en makedonsk filmregissør og dramatiker.
Han har utdannelse fra St. Kyrill og St. Method-universitetet i Skopje, og deretter Southern Illinois University, hvor han i 1983 tok filmeksamen. Etter å ha arbeidet som kameramann i en rekke reklamefilmer, laget han en del musikkvideoer, blant annet Hot day in Mexico (1985) for bandet Bastion fra Skopje og Tennessee (1992) av Arrested Development (1992) som han vant MTV Video Music Awards for Best Rap Video for.
Han ble kjent internasjonalt i 1994 ved spillefilmen Før regnet faller, som han mottok Gulløven for i Filmfestivalen i Venezia og ble nominert til Oscar for beste fremmedspråklige film i 1995.
Thysbina
Thysbina er en slekt av biller som tilhører familiegruppen bladbiller (Chrysomelidae).
Utseende
Middelsstore, bredt ovale, blankt metallisk fargede bladbiller. Oversiden er fint punktert.
Levevis
Både larvene og de voksne (imago) er planteetere.
Utbredelse
Slekten er utbredt i Afrika.
Anne Migliosi Taalesen
Anne Migliosi Taalesen (født i 1965) er en norsk tidligere håndballspiller fra Skien. Hun spilte 62 kamper for Norges kvinnelandslag i håndball fra 1984 til 1988, og var med på det norske bronselaget under Håndball-VM 1986 i Nederland. Kantspilleren spilte for klubblaget i flere sesonger.
Taalesen foreldrene er begge italienske og kommer fra et sted mellom Perugia og Assisi. De bosatte seg i Norge på 1950-tallet, etter noen besøk hos venner i Skien.
Hun har siden 1990 jobbet i barnehagen på Sykehuset Telemark, og spilte frem til 2004 for s veteranlag med blant andre Kjerstin Andersen, Siri Eftedal, og Hanne Hegh.
I 2007 var hun gjest i TV-serien Golden Goal.
Millmerran kullkraftverk
Millmerran kullkraftverk er et kullkraftverk i delstaten Queensland i Australia. Det har en installert produksjonskapasitet på 850 MW fordelt på 2 kokere / turbiner à 420 MW, hver. Anlegget ble ferdig 2003.
Roger Olsen (ishockeyspiller)
Roger Olsen (født 14. april 1969 i Trondheim) er en norsk tidligere ishockeyspiller. Han spilte for eliteserienklubben Trondheim Ishockeyklubb som back fra 1996 til 2003. Olsen spilte til sammen 237 kamper for TIK.
Varzedo
Varzedo er en kommune i delstaten Bahia i nordøstregionen av Brasil.
Ventelo Networks
Selskapet leier både ut mørk fiber, driver linjeleie, og har egne sluttkunder i bedriftsmarkedet, blant annet flere kunder innen helseforetakene. Jernbaneverket og deres kommunikasjonsett for tog, GSM-R, er en meget stor bruker av selskapets nett. Konsernsjef er Stig Herbern.
Eierskap
Bredbåndsalliansen eide fra tidligere halvparten av teleselskapet BaneTele. Etter at Næringsdepartementet solgte sin andel til Bredbåndsalliansen i 2009, ble Ventelo og BaneTele slått sammen.
Investeringsfondet EQT inngikk avtale med de tidligere eierne om å overta Ventelo i desember 2011. Transaksjonen ble gjennomført i februar 2012.
Selskapet kommuniserte i mars 2012 at selskapet vil bli delt i en virksomhet knyttet til datakommunikasjon og en knyttet til telefoni. Merkevarenavnet Broadnet vil bli brukt for datakom-delen, og telefoni-delen vil bli videreført under merkevarenavnet Ventelo. Broadnet ble så i 2019 slått sammen med det danske selskapet Global Connect.
I juli 2014 varslet EQT at det var inngått avtale om salg av Ventelo til Phonero. Den 1. september 2014 overtok Phonero 100% av aksjene i selskapet. 1. januar 2015 fusjonerte Ventelo og Phonero, Phonero ble det nye navnet på selskapet. I 2016 ble Phonero selv kjøpt opp av Telia Company. Ventelo navnet er dermed ikke lenger i bruk.
Unni Birkrem
Unni Birkrem er en norsk tidligere håndballmålvakt. Hun spilte 32 kamper for Norges kvinnelandslag i håndball fra 1985 til 1989, og var sammen med tvillingsøsteren Åse med på det norske bronselaget under Håndball-VM 1986 i Nederland.
Anouer Taouerghi
Anouer Taouerghi (født 17. august 1983) er en tunisisk volleyballspiller. Han representerte landet sitt under Sommer-OL 2012 i London, der laget hans røk ut i gruppespillet.
Halvor Lillesund
Halvor Lillesund (født 21. juli 1972) er en norsk musiker. Han er akkordeonist  , pianist , komponist , arrangør og kapellmester.
Malthodes guttifer
Malthodes guttifer (Kiesenwetter 1852) er en av småbløtvingene (Malthininae), en bille som tilhører bløtvingene (Cantharidae).
Utbredelse
Malthodes guttifer finnes i Europa, østover i Asia. Finnes sør i Norge, utbredt, men ikke vanlige.
Halvor Lillesund
Han var i flere år Brit Synnøve Johansens faste akkompagnatør i enkvinnesforestillingen Piaf om den franske sangstjernen Edith Piaf.
Malthodes guttifer
Utseende
Slekten Malthodes har flere arter som er vanskelig å skille fra hverandre, hanner har klare forskjeller i kjønnsorganene, mens flere av hunnene er så like hverandre at de er umulige å skille fra hverandre. Av de nordiske artene er det allikevel karakterer som muliggjør en artsbestemmelse hos de fleste. Her er en ikke fullstendig, men generell forklaring.
Halvor Lillesund
Akkordeonist
Som akkordeonist deltok Lillesund i 1996 på en internasjonal konkurranse i Arrasate Herreira i Spania. Han kom til finalen i konkurransen, og mottok arrangørens spesialpris.
Komponist og arrangør
Som komponist og arrangør (med Vegard Fossum) har han medvirket på:
Malthodes guttifer
Levevis
De voksne (imago) finnes i juni, juli og ut i august. De observeres vanligvis på trær og busker, men oppsøker også blomster. Både larver og voksne er rovdyr og lever av andre mindre dyr.
Ole Andreas Halvorsen
Ole Andreas Halvorsen er en norsk hedgefondforvalter. Han er grunnlegger og investeringsdirektør i hedgefondet Viking Global Investors, som han grunnla i 1999 og er partner i. Halvorsen er bosatt i Darien, Connecticut, USA.
Han har bakgrunn som marinejeger fra det norske forsvaret. Han har en BA fra Williams College i 1986 og en MBA i finans fra Stanford University i 1990.
I 2000 ble han vurdert av Forbes Magazine som en av 21 aktørene i hedgefond-industrien som betydde noe.
Han ble i 2006 rangert blant de 100 beste traderne på Wall Street i magasinet Trader Monthlys kåring «Traders in business» Det norske tidsskriftet Kapital oppga at Halvorsen i 2020 hadde en formue på 43,0 milliarder norske kroner. Han er gift med Diane Halvorsen. De bor i Darien, Connecticut med sine tre barn.
Nummer
Et nummer kan vise til:
The House Built Upon Sand
The House Built Upon Sand er en amerikansk stumfilm fra 1916, regissert av Edward Morrissey.
B-celler
B-celler eller B-lymfocytter er lymfocytter som produserer antistoffer. Disse inngår i det ervervede immunforsvaret og er særlig viktige for å oppdage ekstracellulære skadelige agens som bakterier. B-cellens funksjon er å produsere svært spesifikke antistoff mot det infiltrerende sykdomsagenset og dermed gjøre det oppdagbart for immunceller i det medfødte immunforsvaret. Når det skadelige stoffet så er oppdaget kan spiseceller (fagocytter) som makrofager, naturlige dreperceller, komplementsystemet eller en kombinasjon av disse kan fjerne patogenet. Antistoffet nøytraliserer også antigenet. Navnet stammer fra det lymfoide organet bursa fabricii i baktarmen hos fugl, hvor B-celler først ble oppdaget.
Effektor-B-cellen er plasmacellen som produserer antistoff. Det dannes også B-hukommelsesceller som produserer ferdig antistoff som ligger klart til neste infeksjon av samme sykdomsagens.
De aller fleste formene for lymfomer (lymfekreft) oppstår som følge av feil i modningen av B-celler.
Produksjon og modning
B-celler blir kontinuerlig produsert i benmargen, og daglig blir om lag 10 milliarder B-celler som slippes ut i blodbanen. B-cellene oppsøker lymfeknuter og milten hvor bare noen få prosent overlever de første dagene.
I benmargen gjennomgår umodne B-celler en nyskapende genetisk prosess. Det finnes bestemte genområder som koder for antistoff. Hver B-celle velger en av mange gensegmenter i dette området og setter denne sammen med en tilfeldig valgt annen gensegment fra de mange valgmulighetene i det samme området. Samtidig klippes bort mellomliggende genbiter. Denne klippeprosessen på DNA-nivå kalles looping out. Prosessen som er en helt tilfeldig sammensetning av DNA-genbiter (såkalt V(D)J-rearrangering) muliggjør dannelsen av unike gener som koder for en antistoff B-cellereseptor.
B-celler som tilfeldigvis har fått en antistoffreseptor som er nyttig for kroppen, som ved at den binder et virus eller en bakterie, overlever i lymfeknuter eller i milten. B-celler trenger hjelp fra T-celler til å utskille antistoff. Støttet av TH2-cellen kan B-cellens reseptor gjennomgå en modningsprosess kalt affinitetsmodning hvor antistoff raffineres og bedres i sin evne til å binde en bestemt mikroorganisme. Dette skjer ved såkalt klonal seleksjon i kimsentre som finnes i lymfoid vev som lymfeknuter og milt. Videre kan B-celler utvikles til plasmaceller som fungerer som antistoff-fabrikker ved at de utskiller en million antistoffproteiner i sekundet. Antistoff sirkulerer i blodbanen og nøytraliserer patogene mikroorganismer, virker som opsoniner, aktiverer komplementsystemet og rekrutterer NK-celler.
Ciskeis president
Ciskeis president var statsoverhode for Ciskei, én av Sør-Afrikas bantustans og en nominelt uavhengig stat som kun ble anerkjent av Sør-Afrika.
Presidenten ble valgt av Ciskeis nasjonalforsamling etter de allmenne valgene, som ble avholdt hvert femte år. Han var også regjeringssjef og øverstkommanderende for Ciskeis forsvarsstyrker.
Hop, the Devil’s Brew
Hop, the Devil's Brew er en amerikansk stumfilm fra 1916, regissert av Lois Weber og Phillips Smalley.
Stasjon
En stasjon (latin: statio – ståsted) kan vise til
Hop, the Devil’s Brew
Handling
Lydia Jansen er en trofast og kjærlig kone. Men det ektemannen, en toll-inspektør, ikke vet er at Lydia har blitt avhengig av å røyke opium. Men hennes egen far, en politiker i byen de bor i, er også leder for en opium-importerende gjeng.
Lydias sug etter stoffet er sterkt. Men hennes ønske om å skjule disse vanene for ektemannen er også så krafitge at hun er involvert i en rekke utpressingsforsøk fra hushjelpen hennes.
Abstrakt
Abstrakt kan bety:
Åse Birkrem
Åse Birkrem er en norsk tidligere håndballspiller. Hun spilte 22 kamper for Norges kvinnelandslag i håndball og var med på det norske bronselaget under Håndball-VM 1986 i Nederland.
EM i friidrett innendørs 1986
Det '''17. EM i friidrett innendørs''' ble arrangert fra 22. til 23. februar 1986 på Palacio de Deportes i Madrid.
Dette var andre gang Spania var vertland for dette mesterskapet.
60 m
<br style="clear:left;" />
200 m
<br style="clear:left;" />
400 m
<br style="clear:left;" />
800 m
<br style="clear:left;" />
1500 m
<br style="clear:left;" />
3000 m
<br style="clear:left;" />
60 m hekk
<br style="clear:left;" />
Høydehopp
<br style="clear:left;" />
Stavsprang
<br style="clear:left;" />
Tresteg
<br style="clear:left;" />
Lengdehopp
<br style="clear:left;" />
Kulestøt
<br style="clear:left;" />
MMW (firma)
MMW er et mindre arkitektfirma som har markert seg med originale, avantgardistiske prosjekter.
Firmaet, som ledes av Magne Magler Wiggen, har sju ansatte, ble for alvor kjent med sitt «container-boligprosjekt». Dette var et boligprosjekt der to containere var koblet sammen og montert på stålbein. Container-boligen kunne vinterisoleres med boblejakkestoff. Et annet prosjekt kontoret er blitt kjent for, er en mobil, oppblåsbar kino, som LO og Rikskonsertene har brukt i 60 byer. I 2001 ble MMW, som det eneste norske arkitektkontoret, plukket ut til det britiske trendbladet Wallpapers Top Talent-liste, og de stod oppført på sjuendeplass. Arkitektkontorene og designerne som velges ut til denne listen, som er fra hele verden, er ansett som spesielt nyskapende.
Rifrepublikken
Rifrepublikken (berbersk: Tagduda n Arif; arabisk: ; spansk: República del Rif), fullt navn Rif-stammenes konfødererte republikk, var en opprørsrepublikk mot det spanske kolonistyret i Rif i Nord-Marokko. Den ble opprettet i september 1921, da folkene i Rif gjorde opprør og erklærte seg uavhengige både fra det spanske styret og fra den marokkanske sultanen.
Krig og fred (1956)
Krig og fred (originaltittel: War and Peace) er et amerikansk-italiensk romantisk krigsdrama fra 1956, regissert av King Vidor.
Rifrepublikken
Republikkens hovedstad var Ajdir og befolkningen var på omtrent 550 000, mens den nasjonale uavhengighetsdagen var 18. september, da ʿAbd al-Karīm al-Ḫaṭṭābī, republikkens president, erklærte landet uavhengig. Etter Rifkrigen, hvor de spanske og franske styrkene brukte overlegne våpen mot Rif-berberne, ble republikken oppløst i 1926, og kolonistyret fortsatte.
Krig og fred (1956)
Manuset ble skrevet av Vidor, Bridget Boland, Mario Camerini, Ennio De Concini, Gian Gaspare Napolitano, Ivo Perilli, Mario Soldati og Robert Westerby. Filmen er basert på Leo Tolstojs klassiske krigsroman Krig og fred. Spillefilmen ble utgitt av Paramount Pictures og ble produsert av Dino De Laurentiis og Carlo Ponti. Lydsporet ble komponert av Nino Rota, mens fotoarbeidet ble utført av Jack Cardiff.
Audrey Hepburn, Henry Fonda og Mel Ferrer spiller hovedrollene, mens Vittorio Gassman, Herbert Lom, John Mills og Anita Ekberg medvirker i birollene. Den ble nominert til tre Oscar-priser for beste regi (Vidor), beste kinematografi, farger (Cardiff) og beste kostymedesign, farger (Maria De Matteis).
Handling
Filmen handler om den unge og uskyldige Natasha Rostov (Audrey Hepburn) som Pierre Bezukhov (Henry Fonda) holder så kjær. Men Napoleonskrigene står på trappene, og skjebnen vil andre ting for de to. Pierre får beskjed om at faren er døende og bestemmer seg for å reise avsted. Han arver både land og formue, og det er grunnen til at Hélène (Anita Ekberg) bestemmer seg for å lure ham inn i ekteskapet. Det blir et ulykkelig forhold.
Krigen fortsetter å kreve sine ofre. Pierre blir tatt til fange av franskmennene, og når han endelig blir satt fri får han vite at hans kone døde i barselseng. Dermed er det duket for en gjenforening mellom Pierre og Natasha og muligheten for en ny fremtid sammen.
Swanbank kraftverk
Ikke langt fra ligger et rent gasskraftverk (enhet E) for naturgass, kalt Swanbank gasskraftverk på 385 MW. Denne enheten stod ferdig utbygd i 2002.
Gerard Bosch van Drakestein
Gerard Dagobert Hendrik Bosch van Drakestein (født 24. juli 1887 i Mechelen i Belgia, død 20. mars 1972 i Haag) var en nederlandsk syklist som deltok i de olympiske leker 1908 i London, 1924 i Paris og 1928 i Amsterdam.
Bosch van Drakestein vant en olympisk bronsemedalje sykling under sommer-OL 1924 i Antwerpen. Sammen med Maurice Peeters kom han på tredjeplass i tandem 2 km bak Lucien Choury/Jean Cugnot fra Frankrike og Edmund Hansen/Willy Falck Hansen fra Danmark.
Tom Sturridge
Thomas Sidney Jerome «Tom» Sturridge (født 21. desember 1985 i London i England) er en engelsk skuespiller som er kjent for sine roller i filmene Being Julia, Like Minds og The Boat That Rocked.
Northern – Thomas Playford kullkraftverk
Northern – Thomas Playford kullkraftverk er et kullkraftverk med to enheter (A og B) i delstaten Southern Australia i Australia. Dette er det eneste kullkraftverket i denne delstaten. Det har en installert produksjonskapasitet på 760 MW fordelt på 2 kokere / turbiner à 260 MW hver (Northern), og 42 på 15 MW hver (Thomas Playford). Anlegget ble ferdig 1960–1985.
Birmingham Oratory
The Birmingham Oratory er katolsk kirke på Hagley Road i Birmingham, England. Kirken ble bygd mellom 1907 og 1910 i barokkstil som et minnesmerke til kardinal Newman som var grunnleggeren av den engelske Oratory.
Kirken ble tegnet av arkitekt E. Doran Webb, og er også kjent som lille Roma i Birmingham. Den verneverdige kirken er betjent av kongregasjonen Oratorianerne, som også betjener Brompton Oratory i London og Oxford Oratory.
Wayde Bucsis
Wayde Bucsis (født 8. januar 1968) er en kanadisk ishockeyspiller som spilte løper for Prince Albert Raiders, Univ. of Saskatchewan i Canada og var sentral på 1990- og 2000-tallet i Norge for Trondheim Ishockeyklubb (1993-1996, 1997-2003). Han spilte to sesonger for engelske Bracknell Bees.
Den tidligere TIK-spilleren tok over treneransvaret til Rosenborg Ishockeyklubb i august 2009, og trente Rosenborg Elitelag opp til GET-ligaen. Etter tre sesonger reiste han hjem til hjembyen Saskatoon i Canada.
Dokumentasjonssenteret over nasjonalsosialismen i München
Dokumentasjonssenteret over nasjonalsosialismen i München – lære- og minnesmerke over nasjonalsosialismens historie (tysk: NS-Dokumentationszentrum München – Lern- und Erinnerungsort zur Geschichte des Nationalsozialismus) beskjeftiger seg med nasjonalsosialismens årsaker, kjennetegn og følger.
Senteret ble åpnet 30. april 2015 i en nyoppført bygning i Brienner Straße 34 ved Münchner Königsplatz. På den samme tomten var tidligere oppført Det brune hus, det nasjonalsosialistiske partiet NSDAPs hovedkvarter i 1931.
Dokumentasjonssenteret ble etablert i samarbeid mellom byen München, delstaten Bayern og Forbundsrepublikken Tyskland.
Vera Cruz (Bahia)
Vera Cruz er en kommune i delstaten Bahia i nordøstregionen av Brasil.
Alf Engen
Alf Engen (født 15. mai 1909 i Mjøndalen i Buskerud, død 20. juli 1997) var en norskamerikansk skihopper, alpinist skiinstruktør og skiskole-eier.
Han hadde to yngre brødre: Sverre (1911–2001) og Corey (1916–2006), begge disse var også dyktige skiløpere. Alf satte flere verdensrekorder i skihopp på 1930-tallet.
Han var født i Mjøndalen i Buskerud, som eldste sønn av Trond og Martha Oen Engen. Hans far var også skiløper, så det var naturlig for Alf å begynne med ski. Etter at hans far døde av spanskesyken i 1918, da Alf var 9 år, flyttet moren brødrene til Steinberg. I 1929, da han var 20 år, emigrerte Alf og Sverre til USA. De bosatte seg først i Chicago, deretter Salt Lake City (1931). Deres mor, som da var enke, flyttet over i 1933, sammen med deres yngste bror, Corey.
Alf Engen opparbeidet seg raskt et omdømme som en skiløper i verdensklasse. Han var skihopper da han kom til USA, men lærte seg raskt å mestre alpint også. Han krediteres for å ha utviklet teknikken med kjøring på «puddersnø», en teknikk han finpusset i Alta Ski Area like øst for Salt Lake City. De neste årene vant han mange amerikanske og internasjonale titler. Han var med og etablere skiskolen ved Alta Ski Area, og hjalp til med etableringen av 30 andre skiskoler i vestlige USA. De tre Engen-brødrene var viktige for å gjøre skisporten populær i vestlige USA, særlig Utah og Idaho. Alfs sønn, Alan, har videreført familietradisjonen i Alta Ski Resort.
Alf Engen døde i 1997, i en alder av 88 år. Hans to yngre brødre levde begge til de var 90.
Kjell Thorjussen
Kjell Thorjussen (født 7. mars 1942 i Porsgrunn) er en norsk kunstner og grafiker og utdannet ved Statens håndverks- og kunstindustriskole og Statens kunstakademi.
Thorjussen debuterte på Høstutstillingen i 1973 og har siden holdt en rekke separatutstillinger over hele landet blant annet Kunstnerforbundet i 1977 og 1980, Norske Grafikere i 1992, Hardanger Folkemuseum i 1994, Norsk Skogsmuseum i 1995 Og var festivalkunstner for Lillesand dagene i 2018. Hans motiver er naturalistiske landskap, landskapsmaleri, stemningsfulle hus, kystmotiver og fosser. Fra Østlands Posten: "I sin grafikk varierer Thorjussen motivene - man finner igjen kjærligheten til landskapet, men også arkitektur og gamle bygningsmiljøer, og fint avstemte aktbilder."
Deloneura
Deloneura er en slekt av dagsommerfugler som hører til underfamilien Poritiinae i den artsrike familien glansvinger (Lycaenidae).
Utseende
Middelsstore dagsommerfugler (vingespenn ca. 40 millimeter) med litt avrundede vinger. Undersiden er gjerne gråbrun, men sommerfuglene i denne slekten kan også være ensfarget gulhvite. Oversiden er ofte oransje med brune vingespisser.
Rockos moderne liv
Rockos moderne liv er en amerikansk animasjonsserie skapt av Joe Murray. Serien ble sendt i fire sesonger fra 1993 og 1996 på Nickelodeon, som også sendte den i Norge. Serien handler om en australske wallaby heter Rocko som bor i byen O-Town.
Seriens skaper Joe Murray, skapte hovedpersonen Rocko for en upublisert tegneserie på slutten av 1980-årene. Han solgte senere motvillig serien til Nickelodeon men deres ledelse opprinnelig avviste serien og Murray begynte å jobbe på en independent-film istedenfor; opptakene kunne ikke starte fordi Nickelodeon ombestemt seg og ville ha en pilot.
Distriktspsykiatrisk senter
Et distriktspsykiatrisk senter (DPS) er en norsk enhet med hovedansvar for generelle tilbud innen den psykiatriske spesialisthelsetjenesten. Med døgntilbud, dagtilbud, poliklinikk og akutt-team er disse sentrene statlige klinikker som samarbeider nært med kommunene i sine respektive områder.
Siden distriktspsykiatriske sentre tilbyr spesialiserte, psykiatriske tjenester, kan man bli henvist fra sin fastlege til en DPS for utredning og eventuell behandling eller innleggelse. De gamle psykiatriske sykehjemmene er vanligvis blitt organisert under de distriktspsykiatriske sentra.
Mer spesialiserte, psykiatriske tjenester som eksempelvis alderspsykiatri, alvorlig spiseforstyrrelse problematikk og tvungen psykisk helsevern med døgnopphold gis i mer spesialiserte avdelinger. Dette er tjenester som er ofte lagt til større avdelinger ved sentralsykehusene.
Det er vanlig at pasienter etter utskrivning fra psykiatriske avdelinger blir henvist til poliklinisk- eller døgnbehandling ved DPS.
GKN
GKN plc, tidligere Guest, Keen and Nettlefolds, er et britisk industrikonsern med historie tilbake til 1759 og med virksomhet i over 35 land, blant andre Norge. I Trollhättan ligger hovedkontoret for GKN’s globale forretningsområde for flymotorer, GKN Aerospace Sweden AB og i Köping ligger virksomheten for firehjulsdrift av personbiler ved GKN Driveline Köping AB.
Keith Nichols
Keith Nichols (født 13. februar 1945, død 21. januar 2021) var en engelsk pianist, arrangør og bandleder som spesialiserte seg på tidlig jazz. Han tok sin musikkutdanning ved Guildhall School of Music. Han har en betydelig plateproduksjon, som omfatter tre solo album for EMI og flere innspillinger for Decca. Siden 80-tallet har Nichols vært med på over 20 innspillinger for det amerikanske selskapet "Stomp Off", både som bandleder og sidemann. I 1990 spilte han piano i lydsporet til filmen "Bix", som ble spilt inn i Roma.
Ved siden av sitt utøvende virke, underviste Nichols også i utøving og jazzhistorie ved både Royal Academy of Music og Trinity College i London. Han mottok i 2004 BBC Jazz Award for sitt arbeid med bevaring av jazztradisjonen. I norsk sammenheng er Nichols mest kjent for sitt samarbeid med Louisiana Washboard Five, et samarbeid som har resultert i to plateutgivelser.
Andreas Skjold (musiker)
Andreas «Drinen» Skjold (født 12. oktober 1929 i Bergen, død 12. august 2003) var en norsk jazzmusiker (trombone) kjent fra flere skandinaviske samarbeid og innspillinger.
Han begynte som solist i Finn Johannessens storband i Bergen 1947-1951 og spilte også i mindre grupper. Etter et kort opphold i Oslo (1952-1954) der han blant annet spilte i Kjell Johansens eksperimentband, turnébandet «Ny Norsk Jazz» og plateinnspilling med Verden Rundts All Stars. I tillegg ble han kåret til beste trombonist i datidens favorittavstemninger.
I 1975 flyttet han tilbake til Bergen og ledet Bergen Big Band (1975–), samt var i besetninger med hjembyens Tore Faye, Arvid Genius og Dag Arnesen.
Kari Veiteberg
Kari Veiteberg (født 4. februar 1961) er biskop i Oslo bispedømme. Hun tiltrådte som biskop 17. desember 2017, og var før dette bymisjonsprest i Kirkens Bymisjon i Oslo.
Matthäus Apelles von Löwenstern
Matthäus Apelles von Löwenstern (født 20. april 1594 i Neustadt i arvefyrstedømmet Oppeln, død 11. april 1648 i Breslau) var en tysk salmedikter, musiker og statsråd. I 1625 ble han utnevnt til musikalsk direktør og kasserer av hertug Heinrich Wenzel av Münsterberg. Året etter ble han rektor for en skole, og i 1631 ble han tatt inn i regjeringen til hertugen. Han satt så i regjeringer for keiserne Ferdinand II og Ferdinand III. Han ble adlet av Ferdinand II, og Ferdinand III bekreftet senere adlingen.
Kari Veiteberg
Veiteberg vokste opp på øya Stord i en lærerfamilie og har fortalt at «mor og far formidla ei raus, solid og sosialetisk forankra kristentru som eg aldri har hatt trong til å ta avstand frå».
Matthäus Apelles von Löwenstern
Löwenstern skrev tretti salmer, hvorav mange har blitt oversatt til andre språk. Han gav også ut salmesamlingen Früelings-Mayen i 1644. I Norsk Salmebok og Norsk salmebok 2013 er han representert med en salme.
Kari Veiteberg
Utdanning
Hun er utdannet cand.theol. fra Det teologiske fakultet ved Universitetet i Oslo (UiO) i 1988 og har praktisk-teologiske eksamen på Det praktisk-teologiske seminar i Oslo i 1989. I 2006 ble hun dr.theol. ved Det teologiske fakultet ved UiO med avhandlingen ''Kunsten å framføre gudstenester. Dåp i Den norske kyrkja.'' Hun har også mellomfag i teatervitenskap fra Institutt for musikk og teater ved Universitetet i Oslo.
Bilel Ben Hassine
Bilel Ben Hassine (født 22. juni 1983) er en tunisisk volleyballspiller. Han representerte landet sitt under Sommer-OL 2012 i London, der laget hans røk ut i gruppespillet.
Kari Veiteberg
Virke
Veiteberg har utgitt flere bøker og artikler om teologiske spørsmål. Hun har også holdt flere andakter og prekener på radio og tv, samt deltatt i debatter og samtaler. I mars 2017 holdt hun andakt sammen med gateprest Siv Limstrand på NRK P1.
Veiteberg er gift, har to voksne barn og ett barnebarn.
Telefonnummer
Et telefonnummer er en tallkode som identifiserer et telefonabonnement, og brukes for å ringe fra en telefon til en annen i et telefonnettverk. Den gang telefonnumrene ble oppfunnet, var de korte – så få som to eller tre sifre. Etterhvert som telefonsystemene vokste i størrelse og ble mer sammenkoblet, helt til man omsluttet hele verden, har telefonnumrene blitt lengre. Nå aksesserer telefonnumre også andre apparater, slik som data- og telefaksmaskiner.
Norge
Den internasjonale telekommunikasjonsunion har tildelt Norge vår landskode 47, og det er Nasjonal kommunikasjonsmyndighet (Nkom) som forvalter nummerserien. Noen nummerserier tildeles til tilbydere, andre direkte til sluttbrukere.
I Norge benyttet man i mange år femsifrede nummer internt i fylkene, men hvis man skulle ringe en person i et annet fylke måtte man først slå tre siffer (retningsnummer). Etter hvert ble kapasiteten noen steder sprengt, og på 1970- og 1980-tallet ble antall siffer utvidet fra fem til seks i deler av landet. Man måtte da slå to ekstra (istedenfor tre) siffer hvis man skulle ringe utenfor fylket (retningsnummer). Bergen var tidligst ute og la om til seks siffer allerede i 1971. I 1980 fulgte Stavanger og i 1982 Trondheims-regionen.
I løpet av 1993 ble antall siffer utvidet til åtte, og ordningen med retningsnummer forsvant. I januar 1993 gikk Oslo og det meste av Akershus, som de første, over til åtte siffer. Alle Oslo-numre begynte fra da av med 22 (mot 02 som tidligere retningsnummer). I løpet av året gikk det meste av landet over til åttesifrede numre.
Entertainment Express
Entertainment Express (også kalt Entertainment Express Extreme Nordic) var et svensk pyramidespill ledet av Per Dagergård og Henry Brandt.
Utover i 2005 ble det klart at gjelden i selskapet bare økte og økte. I 2005 ble selskapet slått konkurs, men det var lite å hente av verdier. Blant dem som tapte penger på Entertainment Express var det også nordmenn.
Svenske Rolf Hjelm hadde en sentral rolle i utbredelsen av Entertainment Express. Da selskapet kollapset satset han på det nettbaserte reiseselskapet CHX Travel International. Fra før var han regional visepresident i MLM-selskapet ACN Inc. hvor han også deltok på vervekampenjer i Norge.
Vereda
Vereda er en kommune i delstaten Bahia i nordøstregionen av Brasil.
Daler silvermynt
Daler silvermynt (daler SM) var en valuta som var i bruk i Sverige mellom 1633 og 1776. 1 daler silvermynt ble 16. august 1633 fastsatt til 2 daler (enkelt) kobbermynt, 24. mars 1643 til 2,5 daler (enkelt) kobbermynt og 7. oktober 1665 til 3 daler (enkelt) kobbermynt. Etter 1776 ble hovedvalutaen endret til riksdaler (specie).
Mellom 1715 og 1719 ble det gitt ut nødmynt, som var av kobber og skulle tilsvare verdien på 1 daler silvermynt. De veide bare cirka 6 gram og ble derfor en kredittmynt.
1 riksdaler = 3 daler SM = 96 øre silvermynt.
1 daler silvermynt = 2 daler carolin = 4 mark = 32 øre SM (1 øre silvermynt = 24 penninger).
De laveste nominalene 1 og 2 øre silvermynt var preget i kobber.
I bokføring fra denne tiden (1633-1776) bruktes ofte kolonnene: daler SM, øre SM og penninger.
Vekslingskurs
1719 – 1776 var 1 riksdaler = 3 daler silvermynt = 9 daler kobbermynt.
1776 - 1 riksdaler = 6 daler silvermynt.
En tønne gull var 100 000 daler silvermynt.
Kordofansjiraff
Kordofansjiraff (Giraffa camelopardalis antiquorum) er en genetisk variant av sjiraff som finnes i Sør-Tsjad, Kamerun, nord i Den sentralafrikanske republikk og det nordlige Kongo.
Varianten særpreges av sine blekt utfarga flekker, som er relativt rektangulære i formen. Tidligere ble vestafrikansk sjiraff (G. c. peralta) og kordofansjiraff (G. c. antiquorum) ofte forvekslet eller regnet til samme underart. De viser seg imidlertid å være distinkte. Alle såkalte vestafrikanske sjiraffer i fangenskap har vist seg å være kordofansjiraffer. Man regner med at de finnes omkring 3 000 ville individer.
Kordofan er et geografisk navn, nå brukt om provinser i det sentrale Sudan.
Malnes
Malnes er en gård i Bø i Nordland. Gården ligger ved Malnesfjordens utløp nordvest i kommunen. I dagligtale er Malnes regnet som en del av Hovden, men var tidligere en klart avgrenset gård.
Malnes var kirkested i Malnes sogn fra middelalderen til kirka ble flyttet til Eidet i 1828. Navnet Malnes finnes også igjen i navnet til idrettslaget Malnes IL.
Nordlaks
Nordlaks er et norsk familieeid havbruksselskap som produserer, videreforedler og selger atlantisk laks med Europa som hovedmarked. Selskapet ble etablert i 1989 av Inge Berg, og eies i dag av gründeren og hans fire barn. Hovedkontoret er lokalisert til Stokmarknes i Vesterålen, sammen med slakteri- og videreforedlingsanlegg.
Nordlaks er et konsern bestående av en rekke ulike selskaper. Konsernet har virksomhet i 12 kommuner i Nordland og Troms, har over 500 faste ansatte (2022 ) og omsatte i 2022 for over 3 milliarder kroner.
I 2017 fikk Nordlaks tilsagn på søknad om sammen 21 utviklingstillatelser til bygging av to ulike havfarmer. Den første stasjonære havfarmen kom til Hadsel i 2020, med det første utsett av fisk på sommeren samme året. Konstruksjonen er 385 meter lang og har kapasitet til å produsere 2 millioner laks opp til slaktevekt på ca 5 kilo. Selskapet driver i hele verdikjeden for havbruk, fra smoltproduksjon, via transport (brønnbåter), oppdrett i tradisjonelle og eksponerte systemer samt slakting og videreforedling.
Selskapet kontrolleres av Inge Berg, som eier alle A-aksjene og totalt 51,7 prosent av aksjene i holding-selskapet. Øvrige 48,3 prosent eies av Inge Bergs fire barn.
Pueblo (Colorado)
Pueblo er hovedstad og største by i Pueblo County i Colorado, USA. Ved folketellingen i 2010 var innbyggertallet 106 595, en økning på 4 474 fra folketellingen i 2000. Elven Arkansas renner gjennom byen som ligger på en slette. Pueblo ligger nær foten av Front Range Mountains i den sørlige delen av Rocky Mountains som markerer den vestlige grensen for prærien. Høyden over havet er omkring 1 465 meter, og klimaet er tørt. Pueblo har vært dominert av stålverket til Colorado Fuel & Iron (CF&I) like sør for sentrum. Byen ble formelt stiftet (amerikansk: incorporated) i 1870.
Historie
Dagens Pueblo er sammenslått av fire mindre nabobyer. Pueblo (stiftet i 1870), South Pueblo (stiftet i 1873 og Central Pueblo (stiftet i 1882) slo seg sammen og dannet City of Pueblo i 1886. I 1894 ble også nabobyen Bessemer absorbert av Pueblo.
Mehdi Ben Cheikh
Mehdi Ben Cheikh (født 13. mai 1979) er en tunisisk volleyballspiller. Han representerte landet sitt under Sommer-OL 2012 i London, der laget hans røk ut i gruppespillet.
Pueblo (Colorado)
Historie
I 1871 fikk nabobyen Colorado Springs jernbaneforbindelse til Denver og den transkontinentale jernbanen da Denver & Rio Grande Railroad (D&RG eller bare Rio Grande) åpnet linjen mellom Colorado Springs og Denver. Innbyggerne i Pueblo ble overtalt av D&RG til å kjøpe obligasjoner for 150 000 dollar i selskapet for å bidra til å finansiere en linje ned til Pueblo. Den smalsporede linjen var ferdig i 1872, i god tid før tidsfristen i betingelsene for obligasjonskjøpet. Forargelsen var derfor stor da D&RG i 1873 valgte å etablere sin egen by (South Pueblo) på sørsiden av elven Arkansas og legge stasjonen dit - i direkte konkurranse med den eksisterende byen. Dette var et handlingsmønster som skulle gjenta seg, og som gjorde D&RG svært upopulær blant lokalbefolkningen flere steder langs linjenettet. I 1876 var den normalsporede linjen til Pueblo & Arkansas Valley Railway (P&AV) mellom delstatsgrensen til Kansas og Pueblo ferdig. P&AV var et stråselskap for Achison, Topeka & Santa Fe (AT&SF eller bare Santa Fe) som ikke hadde jernbanekonsesjon i Colorado. AT&SF hadde ingen problemer med å få lokal støtte og goodwill etter det mange følte var et svik fra D&RG noen år tidligere. AT&SF ekspanderte snart sitt linjenett ut fra Pueblo og gjorde byen til et jernbaneknutepunkt.
D&RGs president William Jackson Palmer grunnla i samarbeid med andre stålverket Colorado Coal and Steel Works - senere omdøpt Colorado Fuel & Iron etter reorganiseringer og fusjoner. Dette stålverket skulle bli en hjørnestensbedrift i Pueblo gjennom hele 1900-tallet.
3. juni 1921 ble Pueblo rammet av en storflom da elven Arkansas gikk over sine bredder. Mesteparten av Pueblo sentrum sto under 3 meter med vann, og flommen hadde ødeleggende effekt helt ned til delstatsgrensen mot Kansas. Flere hundre omkom - noen kilder antyder 1 500, og mye av byens forretningsdistrikt var helt ødelagt. 3 000 mennesker ble hjemløse, og måtte få hjelp av Røde Kors, Frelsesarmeen og andre hjelpeorganisasjoner.
Næringsliv
Colorado Fuel & Iron (CF&I) startet produksjonen ved stålverket i Bessemer i 1872. I flere år var CF&I Colorados største private grunneier og arbeidsgiver, og drev også mange gruver i området. Den generelle nedgangen i den amerikanske stålindustrien på 1970- og 80-tallet rammet Pueblo hardt.
Kommunikasjon
Jernbanestasjon i Pueblo er ikke betjent av passasjertog fra Amtrak, men har direkte tilbringertjeneste med buss til Trinidad og delstatshovedstaden Denver (ved Amtrak Thruway). Motorveien Interstate Highway 25 går gjennom Pueblo i nord/sør-retning og forbinder byen med Colorado Springs og Denver i nord, og Colorado City og Trinidad og New Mexico i sør. Hovedveien US Route 50 forbinder Pueblo med Salida, Gunnison og Grand Junction i vest og La Junta og Dodge City (Kansas) i øst. Lufthavnen Pueblo Airport har pr. januar 2014 et snevrere rutetilbud enn Colorado Springs Airport snaut 70 kilometer nord for Pueblo.
Yinzhou (Ningbo)
Yinzhou  (kinesisk: 鄞州, pinyin:  Yínzhōu ) er et distrikt i Ningbo i provinsen Zhejiang i Folkerepublikken Kina.
Historie
I 220 f.Kr. opprettet Qin-dynastiets første keiser, Qin Shi Huang, tre fylker ved navn Yin (鄞), Mao (鄮) og Juzhang (句章). De ble slått sammen til Juzhang fylke under Sui-dynastiet, som fikk navnet Mao fylke under Tang-dynastiet. Det hadde så fått sitt nåværende navn Yin senest under de fem dynastiers og ti kongedømmers periode. Byen Ningbo ble administrert av Yin fylke til etter at Folkerepublikken Kina. Da ble Yin fylke et fylke understilt Ningbo. Den 19. april 2002 ble navnet justert til Yinzhou, og ble til et distrikt. Det er et av svært få fylker som har beholdt det samme navn som det hadde før den kristne tidsregning.
Industri
Økonomien består for det meste av seks sektorer: Lette tekstiler, tøyer, maskiner, elektronikk, bildeler og mat.
Don Henley
Donald Hugh Henley (født 22. juli 1947 i Gilmer i Texas), er en musiker (sanger, trommeslager og gitarist) som startet bandet «Eagles» sammen med Glenn Frey tidlig i 1970-årene. Da The Eagles ble oppløst en periode, ble Don Henley solosanger, og han regnes som den av Eagles-medlemmene som har hatt størst suksess som soloartist. Hans mest kjente hits inkluderer «Boys of summer», «New York Minute» og «The End of the Innocence». Han synger førstestemme på sanger som «Witchy Woman», «Desperado», «Best of My Love», «One of These Nights», «Hotel California», «Life in the Fast Lane», «The Last Resort», «The Long Run» og «Get Over It». I 2007 ble han tildelt MusiCares Person of the Year.
The Eagles har solgt over 150 millioner album på verdensbasis, vunnet seks Grammy Awards, hatt fem #1 singler, har hatt 17 topp 40 singler og seks #1 album. De ble inntatt i Rock and Roll Hall of Fame i 1998 og er det mestselgende amerikanske bandet noensinne. Som soloartist har Henley solgt over 10 millioner album på verdensbasis, har hatt 8 topp 40 singler, vunnet to Grammy Awards og fem MTV Video Music Awards. Sammen med The Eagles og som soloartist, har Henley gitt ut 25 topp 40 singler på Billboard Hot 100. He har også gitt ut 7 studioalbum med the Eagles og 5 som soloartist. I 2008 ble han rangert som den 87ende beste sangeren i historien av Rolling Stone magasinet.
Privatliv
I 1974 ble Henley sammen med Loree Rodkin, og avslutningen av forholdet, ble en inspirasjon for sangen «Wasted Time» og deler av annen lyrikk på albumet Hotel California. I slutten av 1975, startet Henley et forhold med Fleetwood Mac–sangeren Stevie Nicks da hennes forhold med Lindsey Buckingham var slutt. Forholdet var av og på i rundt to år. Nicks laget senere sangen «Sara» som Henley påstod var deres ufødte barn, som Nicks hadde abortert. Henley begynte da et tre års langt forhold med skuespiller og modell og "Bond girl" Lois Chiles.
Henley kalte opp ambulansepersonell til sitt hjem den 21. november 1980, der en 16-årig jente ble funnet naken og påstod at hun hadde overdosert på blant annet kokain. Hun ble arrestert for prostitusjon, mens en 15 år gammel jente som ble funnet i huset ble arrestert for å være dopet med narkotika. Henley ble arrestert for overgrep på en mindreåring. Han godtok en bot på 2.500 dollar og ble satt på en toårs prøvetid. Chiles, som ikke var i et forhold med Henley relationship da dette hendte, sa senere: "Jeg ble sjokkert da jeg hørte dette. Han hadde aldri hatt dop i huset. Det må ha vært rt uhell." Media-interessen inspirerte til solo-hiten «Dirty Laundry».
I 1995 giftet Henley seg med Sharon Summerall. De som opptrådte ved bryllupet var Bruce Springsteen, Sting, Billy Joel, John Fogerty, Jackson Browne, Sheryl Crow, Glenn Frey og Tony Bennett. Henley skrev senere sangen «Everything Is Different Now» fra albumet Inside Job for Sharon. Summerall har blitt diagnostisert med multippel sklerose. De har tre barn sammen, to jenter og en gutt.
I 2012, ble Henley beregnet til å være den fjerde rikeste trommeslageren i verden, etter Ringo Starr, Phil Collins og Dave Grohl, med en formue på 200 millioner dollar.
Diskografi
Se også Eagles diskografi
Studioalbum
Samlingsalbum
Marko Kivenmäki
Marko Kivenmäki (født 20. juli 1975) er en finsk ishockeyspiller som spilte profesjonelt i SM-liiga for Ässät, Lukko og TPS. Han spilte også i GET-ligaen for Frisk Asker.
Personlig liv
Hans sønn Otto Kivenmäki ble draftet 191. totalt av Detroit Red Wings i 2018 NHL Entry Draft.
Abby Bishop
Abby Bishop (født 29. november 1988) er en australsk basketballspiller som spiller for klubben Adelaide Lightning. Hun representerte landet sitt under Sommer-OL 2012 i London, der hun tok bronse med det australske landslaget.
Lars Løvold
Lars Olav Løvold (født 29. august 1951) er en norsk miljøforkjemper og daglig leder i Regnskogfondet.
Løvold har studert sosialantropologi og hadde feltarbeid blant indianere i regnskogen i Brasil. I 1990 ble han daglig leder i miljøorganisasjonen Regnskogfondet. Han har også vært leder i Rainforest Foundation International i New York i USA. I 1970 var han også en av de første lederne i Operasjon Dagsverk.
Kongen utnevnte i 2012 Løvold til ridder av 1. klasse av St. Olavs Orden «for hans innsats for regnskoger og urfolks rettigheter.» I 2001 ble han tildelt den brasilianske Rio Branco-ordenen for sin innsats for landets urfolk.
Saltsjö-Duvnäs
Saltsjö-Duvnäs er et villaområde ved Skurusundet på Sicklaön i den midterste delen av Nacka kommune i Stockholms län, Sverige. Duvnäs har røtter tilbake til middelalderen og flere verdifulle gårdsbygninger og enkelte eldre hus fra 1700- og -1800-tallet er bevart. Saltsjöbanans stasjon i Duvnäs ble åpnet i 1893, noe som åpnet opp for villabebyggelsen som siden da har preget området. Blant villaene finnes mange vel bevarte eksempler på påkostede bygninger fra 1910- og 1920-tallet, og Duvnäs anses som et kulturhistorisk meget interessant villaområde. Nord for Saltsjö-Duvnäs ligger de nyere boligområdene Duvnäs utskog, Ekängen og Skuru.
Fylkesvei 6470
Fylkesvei 6470 (Fv6470) går mellom Sula og Nord-Dyrøy i Frøya. Veiens lengde er 3,4 km (utenom fergestrekningen).
Før Trøndelag fylke ble opprettet 1. januar 2018 hadde veien betegnelsen Fylkesvei 437 (Sør-Trøndelag).
Arve Lystad
Arve Lystad (født 9. november 1932) er en norsk lege. Han har vært avdelingsoverlege og professor ved Statens institutt for folkehelse og er særlig kjent for sitt arbeid med smittevern.
Lystad avla i 1957 medisinsk embetseksamen ved Universitetet i Oslo. I 1963 ble han spesialist i medisinsk mikrobiologi. Han begynte i 1970 ved Statens institutt for folkehelse. Der hadde han ansvar for meldingssystem for smittsomme sykdommer (MSIS) og var redaktør for MSIS-rapport. Lavik har også arbeidet med forebygging av hiv/aids. Fram til 2000 var Lystad leder for epidemiologisk avdeling i folkehelseinstituttet.
Kongen utnevnte i 2012 Lystad til ridder av 1. klasse av St. Olavs Orden «for hans innsats innen sykehushygiene og smittevern.»
Bechyneia
Bechyneia er en slekt av biller som tilhører familiegruppen bladbiller (Chrysomelidae).
Utseende
En middelsstor (ca. 8 - 9 millimeter), bred, blank, mørkt brunrød bladbille. Dekkvingene er dekket med uregelessige, blanke, opphøyde "byller". Pornotum er rundet, fint punktert, med et par dype groper og markert avsatte bak- og siderender.
Levevis
Både larvene og de voksne (imago) er planteetere.
Utbredelse
Arten er utbredt i Sør-Afrika.
Systematisk inndeling
Arten bør muligens plasseres i slekten Euryope.
Yukitaka Fukita
Yukitaka Fukita (japansk: 吹田 幸隆) (født 28. august 1972) er en japansk tidligere skihopper fra Sapporo som konkurrerte internasjonalt i årene 1990-2002.
Hans beste internasjonale resultater kom i universiaden (studentlekene). Han vant storbakkerennet i universiaden i Zakopane i 1993, ble nummer 4 i normalbakkerennet og fikk 2.-plass i lagkonkurransen. I universiaden i Astún (Jaca) i 1995 vant han det individuelle rennet og ble igjen nummer 2 i lagkonkurransen. I verdenscupen var hans beste enkeltplassering 9.-plass i storbakken i Sapporo 23. januar 1999. Hans beste plassering sammenlagt i verdenscupen var 42.-plass i 1994/95. I verdenscupen i skiflyging 1995/96 ble han nummer 30 sammenlagt. Han fikk 37.-plass sammenlagt i sommer-Grand Prix 1996 og 61.-plass sammenlagt i den tysk-østerrikske hoppuka 1996/97.
Fukita vant til sammen fire renn i kontinentalcupen. Hans beste sammenlagtplasseringer i kontinentalcupen var 12.-plass i 1996/97 og 16.-plass i 2000/01.
Sammenlagtplasseringer i verdenscupen (poeng til de 30 beste i hvert renn):
Vitória da Conquista
Vitória da Conquista er en kommune i delstaten Bahia i nordøstregionen av Brasil.
Niclas Eliasson
Per Niclas Eliasson (født 7. desember 1995) er en svensk fotballspiller som spiller for den greske klubben AEK Athen.